b'\n_START_ARTICLE_\nFotballklubben Lofoten\n_START_SECTION_\nHistorie\n_START_PARAGRAPH_\nKlubben spilte i 1. divisjon i 1999, hvor de rykket ned p\xc3\xa5 overtid i siste serierunde 17. oktober 1999. I siste serierunde m\xc3\xa5tte Lofoten vinne borte mot Sogndal, samt at By\xc3\xa5sen og Skjetten m\xc3\xa5tte spille uavgjort for at Lofoten ikke skulle rykke ned. Laget slo Sogndal 0\xe2\x80\x932, og i kampen mellom By\xc3\xa5sen og Skjetten sto det 1\xe2\x80\x931 etter 90 minutter. Men p\xc3\xa5 overtid scoret Jens Petter Stang for By\xc3\xa5sen og Lofoten rykket ned.  _NEWLINE_M\xc3\xa5let for 2000 sesongen var \xc3\xa5 rykke rett opp i 1. divisjon igjen. Lofoten hadde en god sesong og vant 2. divisjon, avdeling 8. Kvalifiseringskampene for opprykk gikk derimot d\xc3\xa5rlig. Lofoten tapte 5\xe2\x80\x930 borte mot Mandalskameratene i f\xc3\xb8rste kvalifiseringskamp og var sjansel\xc3\xb8se allerede f\xc3\xb8r siste kvalifiseringskamp. _NEWLINE_Sesongen etter ble divisjonssystemet endret og 2. divisjon redusert til fire avdelinger hvor vinneren rykket direkte opp. Lofoten var i toppkampen flere \xc3\xa5r p\xc3\xa5 rad, men klarte aldri \xc3\xa5 vinne serien igjen. P\xc3\xa5 grunn av d\xc3\xa5rlig \xc3\xb8konomi og manglende resultater mistet klubben flere av sine viktigste spillere. Lofoten 2 som spilte i 3. divisjon ble lagt ned og spillerne som fikk lite spilletid p\xc3\xa5 f\xc3\xb8rstelaget fikk derfor enda mindre kamptrening. Summen av disse tingene f\xc3\xb8rte til at Lofoten rykket ned til 3. divisjon i 2005._NEWLINE_I 2007 rykket klubben opp til 2. divisjon etter \xc3\xa5 ha vunnet 3. divisjon avdeling 22. Lofoten spilte to kvalifiseringskamper mot Innstranden, vinneren av 3. divisjon avdeling 21. 20. oktober 2007 ble det klart at Lofoten spiller 2. divisjonsfotball i 2008, etter \xc3\xa5 ha sl\xc3\xa5tt Innstranden 4\xe2\x80\x933 over to kamper. _NEWLINE_Lofoten n\xc3\xa5dde 2. runde i Cupen i 2007 etter \xc3\xa5 ha vunnet kvalifiseringen mot Grovfjord. De slo 2.-divisjonslaget Mj\xc3\xb8lner i 1. runde, og holdt 1.-divisjonslaget, og lokale storebror, Bod\xc3\xb8/Glimt til ekstraomganger i 2. runde. Lofoten tapte 1\xe2\x80\x933 p\xc3\xa5 Stranda stadion etter ekstraomganger._NEWLINE_I 2008 kom FK Lofoten p\xc3\xa5 14.- og sisteplass i 2. divisjon avd. 4, og rykket dermed ned til 3. divisjon foran 2009-sesongen._NEWLINE_2014 sesongen for FK Lofoten ble en gedingen nedtur. Klubben vant bare 6 kamper, og rykket ned til 4. divisjon. Dermed blir det spekulert om FK Lofoten skal legges ned. Fordi samarbeidsklubben Kablev\xc3\xa5g spiller i samme divisjon.'